**ՀԻՄՆԱՎՈՐՈՒՄ**

**«ՀԱՆՐԱԿՐԹԱԿԱՆ ՀԻՄՆԱԿԱՆ ԸՆԴՀԱՆՈՒՐ, ՄԱՍՆԱԳԻՏԱՑՎԱԾ ԵՎ ՀԱՏՈՒԿ ՊԵՏԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 2023-2024, 2024-2025 ՈՒՍՈՒՄՆԱԿԱՆ ՏԱՐԻՆԵՐԻ ՕՐԻՆԱԿԵԼԻ ՈՒՍՈՒՄՆԱԿԱՆ ՊԼԱՆՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

**1.Իրավական ակտի անհրաժեշտությունը (նպատակը)**.

2023-2024 և 2024-2025 ուսումնական տարիների համար դեռևս անհրաժեշտ է նախարարի հրամանով հաստատել օրինակելի ուսումնական պլաններ՝ ուսումնական հաստատություններում 2023-2024 ուսումնական տարում 1-ին, 3-րդ, 4-րդ, 6-րդ, 8-րդ, 9-րդ, 11-րդ և 12-րդ դասարաններում և 2024-2025 ուսումնական տարում՝ 1-ին, 4-րդ, 9-րդ և 12-րդ դասարաններում ուսուցումը կազմակերպելու համար:

2023-2024 ուսումնական տարում ՀՀ բոլոր ուսումնական հաստատություններում նոր չափորոշչի ներդրմամբ պայմանավորված՝ 2-րդ, 5-րդ, 7-րդ, 10-րդ դասարանների ուսումնական պլանները կկազմվեն նոր չափորոշչի հիման վրա կազմված ուղեցույցին համապատասխան:

**2. Կարգավորման հարաբերությունների ներկա վիճակը և առկա խնդիրները.**

Հանրակրթության պետական չափորոշիչը 2023-2024 ուսումնական տարվանից ներդրվելու է ՀՀ բոլոր ուսումնական հաստատությունների 2-րդ, 5-րդ, 7-րդ, 10-րդ դասարաններում:

Հանրակրթության պետական նոր չափորոշչի տրամաբանությանը և հանրակրթության մասին օրենքի 7-րդ հոդվածի 5.1 կետին համապատասխան՝ հանրակրթության պետական չափորոշչի հիման վրա կհրապարակվի ուսումնական պլանի ընդհանրական կառուցվածքն ու կազմման կանոնները՝ որպես ուղեցույց:

Սույն նախագծի առաջին և երկրորդ հավելվածներում հանվել են չափորոշչի ներդրման դասարանները: Նախագծի առաջին և երկրորդ հավելվածների 17-րդ կետով սահմանված է գնահատման ձևը, մյուս դասարանների համար կարգավորումները կսահմանվեն ուղեցույցով:

Դպրոցական բաղադրիչի ժամաքանակի պարզաբանումները ներդրված են ողջ առարկայացանկի այն դասարանների համար, որոնցում դրանք կարող են ուսումնասիրվել (բնականաբար, 2-րդ, 5-րդ, 7-րդ, 10-րդ դասարանների վրա այդ առարկաների դասավանդումը չի տարածվելու):

Հավելվածներով ներկայացված է դպրոցական բաղադրիչի առարկայացանկն ամբողջությամբ, որոնք երաշխավորվել են նախարարի հրամանով հենց նշված դասարանների համար, այդ իսկ պատճառով դասարաններից հանված չեն 2-րդ, 5-րդ, 7-րդ, 10-րդ դասարանները:

**3. Միջոցառման իրականացումից ակնկալվող արդյունքը.**

Արդյունքում 2023-2024 ուսումնական տարում 1-ին, 3-րդ, 4-րդ, 6-րդ, 8-րդ, 9-րդ, 11-րդ և 12-րդ դասարաններում և 2024-2025 ուսումնական տարում 1-ին, 4-րդ, 9-րդ և 12-րդ դասարաններում ուսուցումը կկազմակերպվի հաստատված օրինակելի ուսումնական պլաններին համապատասխան՝ հաստատությունների կողմից կազմված ուսումնական պլանների հիման վրա:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն: